Nazim Saiti

Nazim Saiti (Shkodër, 1941 - 2001) ishte një përkthyes shqiptar, i cili veprën e tij e realizoi më së shumti në burgjet e sistemit komunist. 

Jeta dhe vepra
U lind në Shkodër më 24 dhjetor 1941 dhe kishte bërë një vit shkollë në Bashkimin Sovjetik në 1959-’60. Pas prishjes me Bashkimin Sovjetik punoi në marinë deri nga gjysma e viteve '60 dhe më pas mekanik i mesëm; me kohën iu shtua zhgënjimi me regjimin komunist. Në vitin 1975, u dënua me dy shokë të tij, vëllezërit Ferit dhe Cuf Tahja, për shpërndarje traktesh. Dënimin për agjitacion e propagandë në Burrel, Spaç e në fund në Qafë-Bari; në burgun e Burrelit arriti të përkthente Dostojevskin. U lirua më herët se dënimi i parashkruar, pas rënies së komunizmit u mor me tregti dhe provoi emigracionin.

Deri tani Shënime nga bodrumi, një novelë e vitit 1864 nga Fjodor Dostojevski, është e vetmja vepër e botuar në 2018 nga dorëshkrimet e përkthimeve të lëna prej tij, mes të cilave janë 7 vepra të Dostojevskit, përkthime akoma në dorërshkrim e të pabotuara ndonjëherë, dhe në posedim të familjes Saiti. Te Shënime nga bodrumi puna e Nazimit filtron mjeshtërisht në shqip botën e zymtë ruse në këtë novelë, që konsiderohet si një nga veprat e para ekzistencialiste. Vepra u përkthye nga Nazimi gjatë kohës kur vuante dënimin për agjitacion e propagandë në Burgun e Burrelit, kushtet e te cilit perkonin me Bodrumin e Dostojevskit, për errësirën, mungesë lirie apo kushtesh minimale të jetesës. Përkthimi “Shënime nga bodrumi” është në standardin e vjetër me bazë gegërishten, dhe libri ka një hartë frazeologjike e leksikore të dialekteve të shqipes.

Reflist

Kategoria:Lindje 1941
Kategoria:Vdekje 2001
Kategoria:Njerëz nga Shkodra
Kategoria:Përkthyes prej rusishtes në shqip
Kategoria:Të burgosur dhe të përndjekur në komunizëm